
CONSILIUL JUDEŢEAN 

   H O T Ă R Â R E
privind aprobarea utilizării unor sume pentru cofinanţarea cheltuielilor

neeligibile apărute în  implementarea proiectului
„Îmbunătăţirea dotării cu echipamente a bazelor operaţionale pentru  intervenţii în situaţii de urgenţă din Transilvania de Nord”
Consiliul Judeţean Bistriţa-Năsăud;

În vederea aprobării utilizării unor sume pentru cofinanţarea unor cheltuieli neeligibile survenite ca urmare a aplicării unor corecţii în cadrul proiectului „Îmbunătăţirea dotării cu echipamente a bazelor operaţionale pentru  intervenţii în situaţii de urgenţă din Transilvania de Nord”.
Având în vedere:

· Expunerea de motive nr. 4824/1/09.08.2012 a Vicepreşedintelui Consiliului Judeţean Bistriţa - Nasăud; 

· Raportul nr. 4824/2/09.08.2012 al Direcţiei Economice şi al Serviciului Proiecte cu Finanţare Internă şi Internaţională, din cadrul Consiliului Judeţean Bistriţa – Năsăud;

· Solicitarea cu nr. 4824/08.08.2012 al Asociaţiei de Dezvoltare Intercomunitară Transilvania de Nord; 

· Hotărârea Consiliului Judeţean Bistriţa – Năsăud nr. 59/2007 privind aprobarea asocierii Consiliului Judeţean Bistriţa-Nãsãud cu Consiliul Judeţean Cluj, Consiliul Judeţean Bihor, Consiliul Judeţean Maramureş, Consiliul Judeţean Satu Mare, Consiliul Judeţean Sãlaj pentru înfiinţarea „Asociaţiei de Dezvoltare Intercomunitară Transilvania de Nord”;

· Ghidului Solicitantului privind Programul Operaţional Regional 2007 – 2013, Axa prioritară 3 – Îmbunătăţirea infrastructurii sociale, Domeniul major de intervenţie 3.4 – "Îmbunătăţirea dotării cu echipamente a bazelor operaţionale pentru intervenţii în situaţii de urgenţă";

· O.U.G. nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă;
· Art. 35 şi art. 44 din Legea finanţelor publice locale nr. 273/2006, cu modificările şi completările ulterioare; 

· O.U.G. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora;
· Art. 4 al Hotărârii Consiliului Judeţean Bistriţa - Năsăud nr. 98/2009 privind aprobarea  activităţilor cu care va fi implicat Judeţul Bistriţa-Năsăud  în managementul şi implementarea proiectului „Îmbunătăţirea dotării cu echipamente a bazelor operaţionale pentru  intervenţii în situaţii de urgenţă din Transilvania de Nord” şi a cheltuielilor Judeţului Bistriţa-Năsăud aferente proiectului;
· Adresa Asociaţiei de Dezvoltare Transilvania de Nord nr. 1959 din 05.04.2012 prin care se aduce la cunoştinţă „Nota de constatare a neregulilor şi de stabilire a corecţiilor financiare”;
· Raportul nr. 4824/3/2012  al Comisiei de Administraţie şi al Comisiei Economice.

· Art. 91 alin. (1), lit. b) şi alin. (5) lit. a) pct. 8  din Legea administraţiei publice locale nr. 215/2001, republicată, cu modificările şi completările ulterioare;

Fiind  îndeplinite prevederile cuprinse în art. 94-98 din Legea administraţiei publice locale nr. 215/2001, republicată, cu modificările şi completările ulterioare;

În temeiul drepturilor conferite prin art. 115 alin. (1) lit. c) din Legea administraţiei publice locale nr. 215/2001, republicată, cu modificările şi completările ulterioare,
H O T Ă R Ă Ş T E:

Art.1. Se aprobă cofinanţarea unor cheltuieli neeligibile survenite din corecţiile financiare şi penalităţi de întârziere pentru corecţiile aplicate din cadrul proiectului „Îmbunătăţirea dotării cu echipamente a bazelor operaţionale pentru  intervenţii în situaţii de urgenţă din Transilvania de Nord”, în cuantum total de 424.044,45 lei (416.170,45 lei – corecţiile totale şi 7.874 lei penalităţi de întărziere pentru corecţiile aplicate), sub condiţia validării de către instanţa de judecată a „Notei de constatare a neregulilor şi de stabilire a corecţiilor financiare” încheiată în data de 15.03.2012, emisă de Ministerul Dezvoltării Regionale şi Turismului – Direcţia Control şi Verificare Utilizare Fonduri Comunitare, sub nr. CA20598/16.03.2012.
Art.2. Se aprobă cofinanţarea sumei prevăzute la Art. 1 din prezenta, din sumele virate cu titlu de TVA aferent cheltuielilor eligibile ale proiectului, aprobate prin Hotărârea Consiliului Judeţean Bistriţa - Năsăud nr. 98/2009, Asociaţiei de Dezvoltare Intercomunitară „Transilvania de Nord”, urmând ca la finalizarea proiectului Asociaţia să vireze judeţului Bistriţa – Năsăud diferenţa de TVA în cuantum de 858.097,66 lei.
Art.3. Cu ducerea la îndeplinire şi punerea în aplicare a prezentei hotărâri se încredinţează Direcţia Economică şi Serviciului Proiecte cu Finanţare Internă şi Internaţională, din cadrul Consiliului Judeţean Bistriţa – Năsăud;
Art.4. Prezenta hotărâre a fost adoptată cu un număr de 27 voturi « pentru ».
Art.5. Prezenta hotărâre se comunică Consiliului Judeţean Bihor, Consiliului Judeţean Cluj, Consiliului Judeţean Maramureş, Consiliului Judeţean Satu Mare, Consiliului Judeţean Sălaj, Asociaţiei de Dezvoltare Intercomunitară Transilvania de Nord, Direcţiei de Administraţie Publică şi Juridică şi Instituţiei Prefectului Judeţului Bistriţa - Năsăud.

P R E Ş E D I N T E,
Emil Radu Moldovan

